Na osnovu Sporazuma između Vlade Crne Gore i Vlade Republike Slovenije o naučnoj i tehnološkoj saradnji od 2. jula 2008. godine i Protokola sa šestog zasijedanja Mješovite komisije za naučnu i tehnološku saradnju između Crne Gore i Republike Slovenije, potpisanog 05. novembra 2020. godine, elektronskim putem, u Podgorici i Ljubljani, Ministarstvo prosvjete, nauke, kulture i sporta Crne Gore objavljuje

**KONKURS Za sufinansiranje naučne i tehnološke saradnje između Crne Gore i Republike Slovenije za period 2023-2024. godina**

1. **Predmet konkursa je:**

Sufinansiranje (do 14 dana) međusobnih posjeta (troškovi putovanja i boravka) istraživača iz Crne Gore i istraživača iz Republike Slovenije, koji će sprovoditi zajedničke istraživačke projekte (u daljem tekstu: bilateralne projekte) u periodu 2023-2024. godina. Za studente postdiplomskih studija (magistrante i doktorande) i mlade doktore nauka koji su prije najviše pet godina odbranili doktorat (mladi istraživači) obje zemlje će sufinansirati njihove duže posjete.

Prednost imaju projekti koji do sada nijesu finansirani u prethodnim konkursima (2018-2020 i 2021-2022) i u kojima su aktivno uključeni istraživači na početku karijere.

Bilateralni projekti traju 2 godine.

1. **Uslovi konkursa**

Na konkurs se mogu prijaviti nosioci naučnog istraživanja koji su upisani u Registar Ministarstva prosvjete, nauke, kulture i sporta Crne Gore. Projekat mora ispunjavati uslove u skladu sa Zakonom o naučnoistraživačkoj djelatnosti (Službeni list CG", br.​​ [80/2010](https://pn2.propisi.net/Account/Login?skipAuto=True),​​ [40/2011](https://pn2.propisi.net/Account/Login?skipAuto=True)​​, [57/2014](https://pn2.propisi.net/Account/Login?skipAuto=True)​​ i​​[82/2020](https://pn2.propisi.net/Account/Login?skipAuto=True)).

Rukovodilac projekta mora biti imenovan za svaki projekat u Crnoj Gori i u Republici Sloveniji. Oba rukovodioca projekta treba da pripreme zajedničku projektnu prijavu i podnesu je nadležnim institucijama u svojim državama. Rukovodilac može podnijeti samo jednu prijavu projekta.

1. **Cilj konkursa**

Cilj konkursa je jačanje naučnoistraživačke saradnje sa Republikom Slovenijom, povećanje mobilnosti crnogorskih istraživača i broj posjeta slovenačkih istraživača na najvišem nivou u Crnoj Gori, kao i povećanje broja aplikacija od crnogorskih i slovenačkih istraživača na javnim pozivima za prijedloge Evropske Unije u oblasti istraživanja i inovacija i drugih međunarodnih konkursa.

1. **Prijava na konkurs treba da sadrži sljedeće elemente:**
2. Ispunjen i potpisan obrazac sa podacima o rukovodiocu projekta i drugim učesnicima, njihovim istraživanjima i kvalifikacijama;
3. Kratku biografiju rukovodioca projekta iz Crne Gore, kao i rukovodioca projekta iz Republike Slovenije, sa najvažnijim publikacijama i radovima u zadnjih pet godina, koja se odnose na sadržaj projekta;
4. Opis projekta;
5. Listu osnovnih izvora finansiranja i
6. Prijedlog predloženih posjeta.
7. **Selekcija projekta**

Prijedlog izbora projekta za buduću raspravu pred nadležnim međunarodnim tijelom, Mješovitom crnogorsko-slovenačkom komisijom za naučnu i tehnološku saradnju, priprema imenovana Crnogorska komisija u skladu sa sljedećim kriterijumima:

* Relevantnost programa finansiranja;
* Stimulisanje novih bilateralnih projekta;
* Multilateralno umrežavanje i regionalno povezivanje;
* Kvalitet i originalnost istraživačkog pristupa;
* Kvalifikacije podnosioca projekta;
* Podrška mladim istraživačima u smislu da će prednost na konkursu imati projekti kojima rukovode mladi istraživači koji su odbranili doktorat najviše pet godina prije raspisivanja konkursa; i
* Zajednički interes.

1. **Troškovi vezani za razmjenu istraživača biće pokriveni na sljedeći način:**

* strana koja prima snosi troškove smještaja i dnevnica,
* strana koja upućuje snosi troškove međunarodnog prevoza između sjedišta institucija koje sarađuju.

Posebno, slovenačka strana pokriće i troškove međunarodnog prevoza za mlade istraživače iz Crne Gore za duže posjete u Republici Sloveniji.

1. **Predviđeni rok za početak realizacije bilateralnih projekata je 01. januar 2023. godine, a završetak 31. decembar 2024. godine.**
2. **Prijave sa kompletnom dokumentacijom dostavljaju se Ministarstvu prosvjete, nauke, kulture i sporta Crne Gore do 25. maja 2022. godine, do 15:00h, na adresu: Ministarstvo prosvjete, nauke, kulture i sporta, ul. Vaka Đurovića bb, 81000 Podgorica, kao i elektronskim putem, na sljedeću e-mail adresu:** [**ivana.lagator@mpnks.gov.me**](mailto:ivana.lagator@mpnks.gov.me)**.**

Formulare za podnošenje prijava možete naći na web adresi Ministarstva prosvjete, nauke, kulture i sporta: www.gov.me/mpnks, ili se obratiti Ivani Lagator i Smilji Kažić Vujačić, Direkcija za međunarodnu saradnju, e-mail: [ivana.lagator@mpnks.gov.me](mailto:ivana.lagator@mpnks.gov.me); [smilja.kazic@mpnks.gov.me](mailto:smilja.kazic@mpnks.gov.me).

Slovenački partneri svoje prijave za zajedničke projekte u konkursnom roku šalju Javnoj agenciji za istraživačku djelatnost Republike Slovenije, Bleiweisova cesta 30, 1000 Ljubljana, svi podaci su na internet stranici: [www.arrs.si](http://www.arrs.si). Osoba za kontakt na slovenačkoj strani je gdja Fani Rožič Novak, tel: 01 400 5950, e-mail: [Fani.Rozic-Novak@arrs.si](mailto:Fani.Rozic-Novak@arrs.si).